EXCLUSIVE: UPSC 2017 में टॉप 25 रैंक हासिल करने वालों में आठ महिलाएं, पढ़ें इनकी सफलता की कहानी  
टॉप 25 रैंक हासिल करने वालों में आठ महिलाएं भी शामिल हैं
अनु कुमारी को महिलाओं की रैंकिंग में रैंक-1 मिला है 
सौम्या शर्मा को रैंक-2 मिला है
सिविल सेवा परीक्षा 2017 में टॉप 25 रैंक हासिल करने वालों में आठ महिलाएं भी शामिल हैं. एनडीटीवी ने देश के सबसे ताकतवर कार्यपालिका में एंट्री ले रहीं इन "पिंक पावर्स" से बात की और उनके सपनों को सफलता में बदलने की उनकी ज़िद और जद्दोजहद की कहानी जानने की कोशिश की. तो आइये एक-एक कर जानते हैं इनकी सफलता की कहानी के बारे में.
लड़कियों में नंबर-2 और ओवरऑल 9वीं रैंक हॉल करने वाली सौम्या शर्मा वैसे तो एक समृद्ध डॉक्टर माता-पिता की बेटी हैं, लेकिन सिविल सेवा परीक्षा में सफल होने की उनकी ज़िद में आप अपने लिए प्रेरणा ढूंढ सकते हैं. सिर्फ चार महीने की तैयारी कर सिविल सेवा परीक्षा में रैंक 9 हासिल करना आपने आप में प्रेरणा का विषय है, लेकिन ये तो सिर्फ अधूरी बातें हैं. सौम्या ने एनडीटीवी को बताया कि जब मेंस की परीक्षा चल रही थी, तब उन्हें तेज़ बुखार था. दिन में तीन बार उन्हें ड्रिप चढ़ाई जाती थी और हां इसमें ड्रिप का वो वक़्त भी शामिल था, जब लंच ब्रेक के दौरान परीक्षा हॉल से बहार आतीं थी. बस राहत की बात ये थी कि मां और पिता दोनों डॉक्टर थे जो उस खास वक़्त में सौम्या के लिए किसी किस्मत की बात थी. वैसे भी सपने को हासिल करने की ज़िद के आगे तो किस्मत भी साथ हो ही जाती है.